kardosdrur/scandi-wiki huggingface dataset:
Ansu Fati

Anssumane "Ansu" Fati Viera (født 31. oktober 2002) er en spansk fodboldspiller, der spiller venstre fløj for den engelske Premier League-klub Brighton & Hove udlejet fra den spanske La Liga-klub FC Barcelona. Ansu Fati er født i Guinea-Bissau, men har valgt at repræsentere Spanien.

Historie 
Ansu Fati debuterede den 25. august 2019 mod Real Betis i en alder af bare 16 år og 289 dage og blev dermed den 3. yngste spiller til at repræsentere FC Barcelona.

Den 31. oktober 2019 scorede Ansu Fati sit første mål for FC Barcelona i en 2-2-udekamp mod Osasuna. Han blev dermed den yngste målscorer nogensinde for FC Barcelonas førstehold og den tredje yngste spiller i La Ligas historie.

Referencer

Eksterne henvisninger 

Fodboldspillere fra Guinea-Bissau
Fodboldspillere fra Spanien
Personer fra Bissau
Deltagere ved verdensmesterskabet i fodbold 2022
Spejderleder

En spejderleder, er en voksen spejder, som har et overordnet ansvar for en aldersgruppe i en spejdergruppe. En spejderleder har typisk en eller flere assistenter, som vedkommende samarbejder med i at udfører opgaverne. I daglig tale skelnes der ikke imellem lederne og assistenterne, hvor begge grupper refereres til som leder eller lederne. Lederen for en hel spejdergruppe kaldes en gruppeleder og er spejderledernes nærmeste leder.

Der findes ikke et officielt uddannelseskrav for at kan blive spejderleder, men de forskellige korps inden for spejderbevægelsen tilbyder lederkurser, ligeledes ses det typisk at ledere og assistenter har været spejder tidligere og dermed opnået en vis form for erfaring.

Leder
Emil Birk Hartmann

Emil Birk Hartmann (født 26. september 1990) er en dansk skuespiller og musicalperformer uddannet på Musicalakademiet i Fredericia 2014.

Emil har været engageret på bl.a Fredericia Teater i forestillinger som Shu-bi-dua - The Musicall, hvor han spillede hovedrollen som Mick, og musicalen Seebach, hvor han spillede Nicolai Seebach. Han har medvirket i filmen Swinger som Patrick, og tv-serierne Broen som August Rohde, Lærkevej som Niklas, Mercur som Bent Werther og Limbo som Jack. Han har desuden lagt stemme til et utal af tegnefilm bl.a som Klatremus i Dyrene i Hakkebakkeskoven, og Ian Lightfoot i Pixar filmen Fremad.

Referencer

Eksterne henvisninger 
 

Skuespillere fra Danmark
Tegnefilmsdubbere fra Danmark
Solita

Solita er appelsinjuice produceret af Rynkeby.

Kilder

Juice
Veterandagen (Sverige)

Veterandagen den 29. maj er en officiel flagdag i Sverige. En årlig ceremoni afholdes denne dag til minde for krigsveteraner, som finder sted ved veteranmindesmærket Restare og FN-monumentet i nærheden af Sjöhistoriska museet i Norra Djurgården i Stockholm. Formålet er at hædre personel som deltager eller har deltaget i nationale, internationale og humanitære operationer, samt at højtideligholde mindet om de sårede og omkomne.

Veterandagen fejret på samme dag som den af på den af FN indstiftade internationale dag for FN's fredsbevarende styrker (UN Peacekeepers Day). Oprindeligt blev veterandagen indstiftet den 24. oktiber (FN-dagen), men flyttedes i 2008 til den 29. maj til minde om etableringen af United Nations Truce Supervision Organization (UNTSO) som overvågede våbenhvilen efter FNs første fredsbevarende opgave efter den arabisk-israelske krig 1948.  I 2011 fik Veterandagen statsceremoniel status i Sverige. 

Den 24. maj 2017 besluttede Sveriges regering at Veterandagen skulle være en officiel svensk flagdag fra og med juli 2017, hvilket indebar at veterandagen den 29. maj 2018 blev den første officielle flagdag.

Referencer 

Mærkedage
Sveriges militær
Heimdalargaldr

Heimdalargaldr (norrønt "Hejmdals galder") er et olnordisk digt om guden Hejmdal fra nordisk mytologi. Digtet nævnes i to bøger fra 1200-talsmanuskriptet Yngre Edda; Gylfaginning og Skáldskaparmál. Men bortset fra et enkelt fragtment på to linjer, der findes i Gylfaginning, bliver digtet betragtet som forsvundet.

I det bevarede fragtment kommenterer Hejmdal at han er søn af ni søstre.

I kapitel 8 af Skáldskaparmál, omtales digtet flere steder. En sektion nævner at Hejmdal emnet i et værk kaldet Heimdalargaldr, og at siden digtet "er hovedet blevet kalt Hejmdals dommedag: menneskeheds dommedag er et udtryk for sværd."

Forskeren John Lindow har argumenteret for, at Heimdalargaldr må have givet information om Hejmdals gerninger, og at digtet sandsynligvis ville have givet information om Hejmdals ophav emd en fødsels af ni mødre, og hvorfor et hoved kaldes "Hejmdals sværd".

Referencer 

Litterære kilder til nordisk mytologi
Restare

Restare er et mindesmærke på Ladugårdsgärdet i Stockholm og er tilegnet svenske civile og militære veteraner. Mindesmærket er skabt af skulptøren Monika Larsen Dennis og står umiddelbart sydøst for Villa Källhagen.

Beskrivelse 
Navnet kommer fra det latinske verb "restare", at blive, at hvile at blive tilbage. Mindesmærket er bygget på en hvid platform i kunststen (terrazzo) med en størrelse på 10,2x18 meter. Platformen er placeret over fundamentet af en ældre bygning som sandsynligvis stammer fra gården Hesslingeberg som blev revet ned i forbindelse med Stockholmsudstillingen 1930. På platformen findes intarsia af 10 millimeter brede rustfri stålbånd som skaber et mandalamønster. I midten af platformens står en to meter høj skulptur i hvid marmor formet som en ung kogle. Selve skulpturen vejer cirka 2,5 ton. På platformens nordlige side findes tre bænke udført i hvid kunststen. Mod Djurgårdsbrunnsviken findes tre trin og en kørestolsrampe som fører op på platformen.

Mindesmærket blev indviet 29. april 2013 i kong Carl XVI Gustafs nærvær. , den 29. april 2013 var den første officielle veterandag i Sverige. Pladsen benyttes årligt til fejring af veterandagen i Stockholm og andre mindeceremonier for veteraner fra den svenske udlandstjeneste i Försvarsmakten (samt den daværende Krigsmakten) og andet internationalt fredsbevarende arbejde.

Andre mindesmærker i Djurgården 
 En mindesbuste over Folke Bernadotte, skabt af den norske skulptør Solveyg W. Schafferer og rejst i september 2010.
 FN-monumentet, designet af Liss Eriksson og indviet i 1995.

Billeder

Kilder 
Statens konstråds brochure "Restare. Att stanna, att vila, att finnas kvar", maj 2013

Eksterne henvisninger 

 Monika Larsen Dennis: Restare på Statens konstråds blogg, besøgt 19. marts 2020
 konkurrenceudbud om et veteranmindesmærke, februar 2012, besøgt 19. marts 2020

Monumenter
Etableret i 2013
Sveriges militær
Rajiv Ouseph

Theratil Rajiv Ouseph (født 30. august 1986) er en tidligere badmintonspiller fra England. I 2017 vandt Ouseph mænds singeltitel ved de europæiske badminton-mesterskaber og blev europamester.

Rajiv blev født og opvokset i London og er af indisk afstamning.

Referencer

Eksterne henvisninger 
 

Badmintonspillere fra England
Rødenessjøen

Rødenessjøen er en omkring 18 kilometer lang, knap 16 km² stor sø, der ligger 118 moh. i den centrale del af Haldenvassdraget, i Marker kommune, Viken fylke i Norge.
Søen har tilløb via Skirfossen fra Skulerudvannet som kun ligger en halv meter højere (118,6 moh.), og fra Øgderen 133 moh.
Vandet er præget af betydelig v eutrofiering (overgødskning).

Kilder og henvisninger 

Søer i Viken
Marker
Haldenvassdraget
Spetalen

Spetalen er en by der for mesteparten ligger i Råde og en del i Fredrikstad kommune i Viken fylke i Norge. Byen har 2.298 (2019) indbyggere, og består af de tætbebyggede områder af Saltnes som går ind i nabokommunen. Spetalen ligger 13 kilometer sydvest for Ryggebyen og 16 kilometer nordvest for Fredrikstad centrum. Karlshus ligger ni kilometer nordøst for Spetalen.

Kilder og henvisninger 

Byer i Viken
Råde
Fredrikstad
Zwift

Zwift er et massively multiplayer online videospil og fysisk træningsprogram indenfor cykling og løb. Det giver brugerne mulighed for at interagere, træne og konkurrere i en virtuel verden. Virksomheden der er ansvarlig for Zwift, Zwift Inc., blev grundlagt af Jon Mayfield, Eric Min, Scott Barger og Alarik Myrin i Californien, USA i 2014. Zwift-spillet blev frigivet i sin betaversion i september 2014, og blev et betalingsprodukt i oktober 2015.

Den 9. december 2020 køres den første udgave af VM i e-cykling på Zwift.

Referencer

Eksterne henvisninger 
 Zwifts officielle websted

E-cykling
Etableret i 2014
Mobilapplikationer
E-sport
Joachim Persson

Joachim Persson (født 23. maj 1983) er en badmintonspiller fra Danmark.

Karriere  
 
Han spillede verdensmesterskab i 2006 i single for mænd, og han blev besejret i 3. runde af Lee Chong Wei 21-16, 21-12. Joachim Persson nåede finalen i Denmark Open Super Series 2008 og tabte i finalen til sin landsmand, Peter Gade.

Eksterne henvisninger 
  

Badmintonspillere fra Danmark
Personer fra Slagelse
Conrad von Pyhy

Conrad von Pyhy (født ca. 1500 i Frankfurt am Main, død 1553) var en svensk embedsmand af tysk oprindelse. Han tjente som svensk rigskansler for Gustav Vasa fra 1538 til 1543, hvor han faldt i unåde og blev fængslet i Västerås slot, hvor han døde i 1553.

Henvisninger 

Svenskere i 1500-tallet
Svensk rigskansler

Titlen som Rigskansler () var et fremtrædende og indflydelsesrigt embede i Sverige fra 1538 til 1799, omend det i perioder ikke var i brug. Rigskansleren var medlem af Rigsrådet. Fra 1634 og frem var Rigskansleren en af de fem Rigsembedsmænd, som var de mest fremtrædende medlemmer af Rigsrådet og som hver især ledte en gren af staten — Rigskansleren ledte selve Rigsrådet. I 1792, mere end et århundrede efter embedet blev afskaffet i 1680, blev det genoprettet, men blev endegyldigt afskaffet syv år senere i 1799.

Oprindelse 
I Middelalderen, fra det 13. århundrede, var "kongens kansler" en af kongens tætte betroede. Kansleren var oftest gejstlig, og en central opgave var at assistere kongen under forhandlinger med fremmede magter. I 1560, i Erik 14.'s regeringstid, blev Nils Gyllenstierna den første til at opnå til titlen Rigskansler.

Funktion 
Rigskansleren blev udnævnt af kongen, og fik til opgave at sikre at kongens og Stænderrigsdagens ordre blev fulgt. Med tiden voksede embedets portefølje i en sådan grad at et kancelli, Rigsrådet, måtte oprettes. I 1634 blev de fem Rigsembedsmænd introduceret som de mest magtfulde medlemmer af Rigsrådet. Rigskansleren rangerede som den fjerde-mest magtfulde as disse, men blev dog den vigtigste figur i selve Rigsrådet. Kansleren var ansvarlig for at vedligeholde diplomatiske relationer med fremmede magter, og særligt Axel Oxenstierna opnåede en enorm indflydelse i sin tid som Rigskansler (1612–1654), hvor han mere eller mindre fungerede som regeringschef.

Afskaffelse og kortvarig gendannelse af embedet 
I 1680 afskaffede Karl 11. embedet og indførte i stedet titlen som 'Kancellipræsident' (). I 1792, under Gustav 4. Adolph, blev Rigskansler-embedet kortvarigt genoprettet, men blev afskaffet igen i 1799.

Rigskanslere af Sverige

Første oprettelse

Anden oprettelse

Henvisninger 

Rigskansler
Stænderrigsdagen

Stænderrigsdagen eller Rigets stænder ( fra ) blev fra begyndelsen af 1600-tallet det officielle navn på rigsdagen som institution i Sverige.

Den svenske stænderrigsdag var en rigsdag som blev til i 1400-tallet og eksisterede frem til repræsentationsreformen i 1866. Den var inddelt i fire stænder: adel, gejstlige, borgere og bønder. Disse mødtes og udtalte sig hver for sig, men blev holdt sammen af kongen. Deres fællesmøder, såkaldte rigsdage, varede i stænderrigsdagens første tid nogle få uger, og der kunne gå flere år mellem rigsdagene. Senere blev det besluttet at rigsdagene skulle afholdes hvert tredje år og vare længere. Under Frihedstiden (1720–1772) blev der afholdt væsentligt længere rigsdage.

Referencer 

Sveriges historie
EHEA

Rummet for højere uddannelse i Europa, oftest kaldet EHEA fra engelsk European Higher Education Area blev oprettet i marts 2010, under Budapest-Wien-ministerkonferencen, på 10-året for Bolognaprocessen.

Som Bolognaprocessens primære mål siden dens start i 1999, skal EHEA sikre bedre sammenlignelige, kompatible og sammenhængende højere uddannelsessystemer i Europa. Mellem 1999 og 2010 fokuserede alle Bolognaprocessens medlemmer på at oprette et rum for højere uddannelse i Europa, hvilket blev til virkelighed med Budapest-Wien-erklæringen i marts 2010. For at blive inkluderet i EHEA skal et land først underskrive og ratificere den europæiske kulturkonventionstraktat.

Danmark var det første land, bortset fra Storbritannien og USA, til at introducere 3+2+3-systemet.

Medlemmer 
De deltagende lande i European Higher Education Area er:

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

Lande, der kan inkluderes:

Kilder 

Uddannelse
Samarbejdssoftware

Samarbejdssoftware eller groupware er softwareapplikationer, der hjælper mennesker med at arbejde med en fælles opgave for at opnå deres mål. En af de tidligste definitioner af groupware er "forsætlige gruppeprocesser plus software til at understøtte dem".

Referencer 

Erhvervsprogrammer
Martin Lundgaard Hansen

Martin Lundgaard Hansen (født 11. oktober 1972) er en badmintonspiller fra Danmark. 

Han startede sin karriere inden for badminton som singlespiller og konkurrerede ved verdensmesterskabet i 1993. Men efterhånden som årene gik, valgte han at spille double. Sammen med Lars Paaske blev han doublemester ved Denmark Open 1999, 2001, og i 2000 deltog han og Paaske i de olympiske lege.

Eksterne henvisninger 
 

Badmintonspillere fra Danmark
Loro Piana

Loro Piana er en italiensk tekstilfabrikant, der blev grundlagt i 1924. Selskabet har specialiseret sig i luksusprodukter af kashmir og uld.

Selskabet har 132 butikker fordelt i Europa, Nordamerika og Asien.

Den 8. juli 2013 købte luksuskonglomeratet LVMH 80% af Loro Piana for €2 mia, mens resten af aktierne forblev i Loro Pianafamiliens eje. I 2017 reducerede familien dog sin ejerandel yderligere til 15 %.

Referencer

Eksterne henvisninger 
 

Fremstillingsvirksomheder fra Italien
Tekstilvirksomheder
Etableret i 1924
Luksusmærker
LVMH
Skakbladet

Skakbladet er et dansk tidsskrift, der udgives af Dansk Skak Union. Det udkommer fire gange årligt og distribueres blandt foreningens medlemmer, og i 2018 havde det et oplag på 7000.
Udgivelsen indeholder analyser af skakpartier, skakturneringer, problemskak, teori og information om foreningen. Bladet har været udgivet siden 1904.

Referencer

Eksterne henvisninger 
 Index over tidligere blade 

Tidsskrifter fra Danmark
Bladet
Etableret i 1904
Translation (geometri)

Translation er inden for geometri en forskydning - en såkaldt transformation - fra én position til en anden uden rotation eller ændring af form. For tre dimensioner med koordinaterne ,  og  er forskydningen:

hvor ,  og  er ens for alle punkter.
Translation af et objekt kan både tolkes som, at objektet bliver flyttet, eller at koordinatsystemet bliver flyttet. 

I fysikken spiller translation en vigtig rolle, da alle lineære bevægelser er translationer. Jf. Noethers sætning er translationel symmetri sågar ensbetydende med impulsbevarelse.

Geometri
Natura 2000-område nr. 147 Ølsemagle Strand og Staunings Ø

Natura 2000-område nr. 147 Ølsemagle Strand og Staunings Ø er et Natura 2000-område der består af habitatområde H130 og har et areal på 538 hektar, hvoraf 67% er marint. Det ligger i Solrød og Køge Kommuner, ud til Køge Bugt.

Områdebeskrivelse 
Området går fra Jersie Strand i nord til Ølby Lyng i syd, består af revlerne Staunings Ø
og Ølsemagle Revle, en lagune og på landsiden af denne, strandenge.
Området er et af de sidste steder i Køge Bugtområdet med veludviklede lagunedannelser og større
naturlige strandengsområder. Klitterne på revlerne er meget begrænsede i areal, men er ikke desto mindre væsentlige, idet der kun pletvis er forekomst af klitter ved Øresundskysten. Den lavvandede lagune er levested for mange plante- og dyrearter, der er knyttet til hav- og brakvandsområder.

Natura 2000-området ligger i Vandområdedistrikt II Sjælland i vandplanoplandene 2.4 Køge Bugt

Fredninger 
Siden 1999 har området omkring Staunings Ø og kystarealet Jersie Strand lige overfor den og småøer og Jersie Strandpark. I alt op imod 60 ha. omfattet af naturfredning, men hele Natura 2000 området samt havet ud for, i alt ca. 7-800 hektar, er også beskyttet som natur og vildtreservat.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen 
 Basisanalysen 2016-21

Natura 2000-planer
EU-habitatområder i Danmark
Fredede arealer i Danmark
Lokaliteter i Køge Kommune
Lokaliteter i Solrød Kommune
Naturreservater i Danmark
Gunnarstorps IF

Gunnarstorp/Gundestrup  idrætsforening (GIF) er en foldboldklub fra den lille mineby Gunnarstorp / Gundestrup i det nordvestlige Skåne uden for Bjuv, der efter at have lært at finansiere elitefodbold gennem bingo i København og Danmark, i 1966 skabte et fodboldmirakel, og spillede i toppen af popen for 11.000 tilskuere (landsbyen har omkring 400 indbyggere). 

Max Lundgren baserede stort set sin berømte romanserie om fodboldholdet Åshöjden BK på Gunnarstorp, og dets finansmand Blåbærkongen er inspireret af Pollenkongen Gösta Carlsson, som ikke kun er grunden til, at Ängelholm / Engelholm  (Røgle BK)  i dag er en ishockey-enklave i Skåne, men også stod bag Gunnarstorp. 

Den mest fremtrædende spiller var den tidligere landsholdsmålmand Kalle Svensson, der var spillende træner fra 1959-1961.

Referencer

Eksterne links 
Kvalifikationskampen mod Hammarby for fuldt hus på Tornévallen:
 https://www.youtube.com/watch?v=7SWCof4MwlQ

Fodboldklubber i Sverige
Patrick Thoresen

Patrick Thoresen født 7. november 1983 i Hamar, er en norsk professionel ishockeyspiller, der spiller for Djurgården Hockey i Storhamar Dragons .

Thoresens moderklub er Storhamar Dragons. Han var meget succesrig i den svenske SHL , da han spillede tre sæsoner i Djurgårdens IF, og mange klubber fik øje på ham. Han spillede i KHL holdet Salavat Julajev Ufa, hvor han gjorde stor succes allerede i sin debutsæson, da han blev scoret for 24 mål og 57 point på 56 kampe spillet og kom sjette i pointligaen og anden i assistentligaen. I 2011-12 underskrev han til SKA Sankt Petersborg. Han har også spillet i Mörrums Gois IK i Allsvenskan.

Thoresen lavede en meget stærk sæson 2008–09 i det schweiziske ishockeyhold HC Lugano, hvor han stod for 63 point i 48 spillede kampe. Han har også spillet i NHL en række sæsoner for klubberne Edmonton Oilers og Philadelphia Flyers. Thoresen er en pålidelig pointvælger med god teknik.

Patrick Thoresen har repræsenteret det Norges herrelandshold i ishockey ved en række lejligheder, hvor han er en af holdets vigtigste spillere. Han har også spillet 43 juniorlandskamper.

Eksterne links 
https://www.eliteprospects.com/player/3419/patrick-thoresen

Ishockeyspillere fra Norge
Personer fra Hamar
Deltagere for Norge ved vinter-OL 2010
Deltagere for Norge ved vinter-OL 2018
Mats Zuccarello

Mats André Zuccarello Aasen (født 1. september 1987) er en norsk ishockey -spiller, der siden juli 2019 spiller for Minesota wild i National Hockey League (NHL). Han spillede tidligere for New York Rangers og Dallas Stars i NHL, for Metallurg Magnitogorsk i Continental Hockey League (KHL), for MoDo Hockey på svensk  Elitserien og for Frisk Asker i GET-Ligaen i Norge.

Eksterne links 
https://www.eliteprospects.com/player/10881/mats-zuccarello

Ishockeyspillere fra Norge
Personer fra Asker
Deltagere for Norge ved vinter-OL 2010
Deltagere for Norge ved vinter-OL 2014
Termisk fysik

Termisk fysik er en samlebetegnelse for termodynamik og statistisk mekanik, som beskæftiger sig med henholdsvis mikroskopisk og makroskopisk beskrivelser relateret til varme. Betegnelsen bliver ofte brugt inden for fysikundervisning, da studerende typisk undervises i de to fag i forlængelse af hinanden

Kildehenvisninger

Yderligere literatur
Ringerike Panthers

Ringerike Panthers er en norsk ishockeyklub fra Hønefoss grundlagt den 14. januar 1975. Holdet spiller sæsonen 2021/2022 i Norges øverste liga, Fjordkraftligaen, og har været i 1. division sidste gang var 2021.

Klubben spiller sine hjemmekampe i Schjongshallen.

Eksterne links 

hjemmeside 

Ishockeyklubber i Norge
Etableret i 1975
Ringerike
Ängelholms FF

Ängelholm/Engelholm fodboldforening (FF), er en fodboldklub fra Christian II:s by Engelholm i Skåne, stiftet i år 1976. Klubben har i 2000'erne spillet i den næstbedste svenske række Superettan. Højdepunktet var sæsonen 2011, hvor man spillede to kvalifikationskampe til den bedste række Allsvenskan, men tabte på selvmål med kun 15 sekunder tilbage.

Desværre har klubben aldrig som de nordvestskånske kollegaer i Helsingborg, Landskrone, Rå, Højenæs eller Gundestrup kunnet tiltrække tilskuere. I Engelholm er det ishockey og Røgle hvilket først og fremmest gælder. Den 22. december 2016 indgav klubben konkursbegæring. Den 17. januar 2017 blev det imidlertid meddelt, at klubben blev reddet fra konkurs.

Spillerdragten er gule bluser og gule bukser.

Referencer 

Fodboldklubber i Sverige
Þórsdrápa

Þórsdrápa (Thorsdrapa, Thors kvad) er et skjaldedigt af Eilífr Goðrúnarson, der var skjald for jarl Hákon Sigurðarson. Digtet er kendt for si kreative brug af kenninger og andre metaforiske elementer, samt sin kompleksitet.

Det primær fokus for digtet omhadnler, hvordan Thor fik sin hammer Mjølner, og hvordan han kæmper med jætterne. Derudover fortæller det om, hvordan Loke får skabt en konfrontation mellem Thor og jætten Gejrrød. Ved hjælp af magiske våben, som Thor har fra jætten Grid og med hjælp fra Tjalfe får han besejret Gejrrød og flere andre jætter.

Myten er bevaret i prosaform i Snorri Sturlusons Skáldskaparmál. Det fndes desuden i en løsere analog form i Saxo Grammaticus' Gesta Danorum. Der er flere uoverensstemmeles rmellems Snorris og Eilífrs versioner af myten. Eksempelviser Tjalfe ikk med i Snorris Edda, mens han har en stor rolle i Þórsdrápa.

Der er yderligere to digte (fragmenter), som omtales som Þórsdrápa:
 Tre et halv vers skrevet af Eysteinn Valdason i 900-tallet som omtaler Thors fisketur hvor han forsøger at fange Midgårdsormen
 Ét vers og to øvrige ved skrevet af Þorbjörn dísarskáld i 900-tallet eller 1000-tallet. Her listes en række jætte ogo gyger som Thor ha dræbt.

Begge er udelukkende bevaret i Skáldskaparmál.

Eksterne henvisninger 
 Jörmungrund: Þórsdrápa  Old Norse text with English translation and detailed analysis.
 Entry in the Skaldic Poetry of the Scandinavian Middle Ages project.

Litterære kilder til nordisk mytologi
Skjaldekunst
Robert Mateusiak

Robert Bogumił Mateusiak (født 13. januar 1976 i Wołomin) er en badmintonspiller fra Polen.

Karriere 
Łogosz og Mateusiak vandt bronzemedaljer ved det europæisk mesterskab i 2000, 2002, 2004 og 2006. I samarbejdet med Nadiezda Kostiuczyk i mix double, vandt de en sølvmedalje ved det europæiske badmintonmesterskab i 2008 og en guldmedalje ved det europæiske badmintonmesterskab i 2012.

Referencer

Eksterne henvisninger 
 

Badmintonspillere fra Polen
Badmintonspillere ved sommer-OL 2000
Badmintonspillere ved sommer-OL 2004
Badmintonspillere ved sommer-OL 2008
Badmintonspillere ved sommer-OL 2012
Badmintonspillere ved sommer-OL 2016
Rasmus Gemke

Rasmus Gemke (født 11. januar 1997) er en dansk badmintonspiller.

Han var en del af det danske U-19-hold, der vandt bronze ved EM i 2015 i Badminton i Lubin, Polen. Han startede sin internationale debut ved den belgiske internationale turnering i 2016..

Referencer

Eksterne henvisninger 
 

Badmintonspillere fra Danmark
Maren Aardahl

Maren Nyland Aardahl (født 2. marts 1994 i Trondheim) er en kvindelig norsk håndboldspiller, som spiller for Odense Håndbold i Damehåndboldligaen og Norges kvindehåndboldlandshold.

Hun fik officiel debut på det norske A-landshold den 10. oktober 2021 mod  og blev også udtaget til VM i håndbold 2021 i Spanien.

Aardahl har, udover professionel håndbold, også deltaget ved diverse EM- og VM-slutrunder i strandhåndbold for Norge.

Hun var også med til at blive verdensmester med  ved VM i kvindehåndbold 2021 i Spanien, efter finalesejr over , med cifrene 29-22.

Referencer

Eksterne henvisninger 

Håndboldspillere fra Norge
Håndboldspillere fra SG BBM Bietigheim
Håndboldspillere fra Byåsen IL